Les Falleres Majors d'Alaquàs inauguren l'Exposició del Ninot 2018
26/02/2018

# Les Falleres Majors d'Alaquàs inauguren l'Exposició del Ninot 2018

*   26/02/2018
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=16677

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16677%2F0&title=Ajuntament%20d%27Alaqu%C3%A0s.%20Premsa.Les%20Falleres%20Majors%20d%27Alaqu%C3%A0s%20inauguren%20l%27Exposici%C3%B3%20del%20Ninot%202018)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16677/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16677/26022018img_5061_Form_4.jpg)](https://www.alaquas.org/ficheros/documentos/2018/2/16677/26022018img_5061_Form_10.jpg "<a href='https://www.alaquas.org/ficheros/documentos/2018/2/16677/26022018img_5061_Form_10.jpg' target=_blank><i class='fa fa-external-link' aria-hidden='true'></i>.Les Falleres Majors d'Alaquàs inauguren l'Exposició del Ninot 2018</a>")

El Castell d'Alaquàs s'ompli de ninots indultats i festa fallera en la tradicional Exposició del Ninot que es podrà visitar al monument fins l'11 de març

Tots els ninots indultats de cadascun dels onze monuments grans i els onze infantils de les comissions falleres d’Alaquàs ja es poden contemplar al Castell d’Alaquàs. El passat diumenge 25 de febrer es va inaugurar oficialment l’Exposició del Ninot de les Falles 2018, a càrrec de l’Alcaldessa d’Alaquàs, Elvira García Campos, la Regidora de Falles, Isabel Mondéjar, i les Falleres Majors d’Alaquàs, Paula Sanchis Mengod i Clara Pozo Campos. A la cita van estar presents també tots els components de Junta Local Fallera i representants de cadascuna de les onze comissions d'Alaquàs. 

L’acte va començar a les 12:00 hores del matí. En arribar les Falleres Majors, tallaren la cinta amb la què es va donar per inaugurada aquesta exposició. Tot seguit la comitiva va recórrer les instal·lacions del Castell. L’Exposició del Ninot podrà ser visitada fins al proper diumenge 11 de març en l’horari habitual del Castell.

En l’acte es van lliurar els premis “Castell d’Or amb fulles de llorer i brillants” que reconeixen la pertinença de festers i festeres censats 40 anys en les seues respectives comissions. Els guardonats i les guardonades van ser: Amparo Mengod Lozano, Jesús Morcillo García i Amparo Escuder Martí.